Salmone con Pancetta | SARIE
3 Junie 2009
Salmone con Pancetta	deur admin
Visfilette 2 x 200 g Franschhoekse salmforel-filette 30 ml olyfolie hand vol gekapte pietersielie sap van 1 suurlemoen 4 knoffelhuisies, fyngekap 2 groot snye pancetta-coppata Maak seker daar steek nie grate by die visfilet uit nie – verwyder dit met 'n haartangetjie. Marineer die salm in die olyfolie, pietersielie, suurlemoensap en knoffel vir sowat twee uur. (Maak die bak toe met kleefplastiek.) Verhit jou oond tot 250 °C. Haal die vis uit die marinade en draai elke filet toe in pancetta. Plaas die filette op 'n bakplaat en sit dit vir 5 minute in die warm oond. Lensie-sous 60 ml olyfolie 400 g-blik lensies, afgespoel en gedreineer ½ ui, fyngekap sout en varsgemaalde swartpeper na smaak 10 ml witwynasyn 15 ml olyfolie hand vol gewaste baba-spinasieblare Verhit die olyfolie in 'n pan en braai die lensies en ui vir sowat 2 minute. Geur met sout, swartpeper en asyn na smaak. Verhit die 15 ml olyfolie en voeg die spinasieblare daarby. Braai vir so 1 minuut en geur met sout en swartpeper. Sit 'n deksel op en laat staan vir so 2 minute.